ΓΡΑΠΤΗ ΕΡΩΤΗΣΗ E-0541/03

υποβολή: Charles Tannock (PPE-DE) προς την Επιτροπή

(26 Φεβρουαρίου 2003)

Θέμα: Δομικές επιθεωρήσεις των σκαφών

Δέχεται η Επιτροπή ότι οι ευρωπαίοι πολίτες έχουν δικαίωμα να γνωρίζουν κατά πόσον το ισχύον καθεστώς επιθεώρησης για σκάφη μπορεί να αποτρέψει με αποτελεσματικότητα τραγωδίες όπως π.χ. η βύθιση του Erika και του Prestige;

Η Επιτροπή στην απάντησής της στη γραπτή ερώτηση Ρ- 3484/02(1) έχει αποτύχει εξ ολοκλήρου να αντιμετωπίσει το ζήτημα των δομικών επιθεωρήσεων που αναφέρονται στην προτελευταία παράγραφο. Θα μπορούσε η Επιτροπή να αντιμετωπίσει τώρα τα ζητήματα εκείνα·

(1) EE C 161 E της 10.7.2003, σελ. 95.

Απάντηση της κας de Palacio εξ ονόματος της Επιτροπής

(10 Απριλίου 2003)

Η Επιτροπή θεωρεί ότι θα ήταν απατηλό ναποστηριχθεί ότι το ισχύον καθεστώς επιθεωρήσεων των σκαφών από το κράτος του λιμένα επιτρέπει τη βέβαια ανίχνευση ορισμένων δομικών προβλημάτων αναλόγων προς τα παρατηρηθέντα στο Erika ή το Prestige.

Γι'αυτό το λόγο προβλέπονται από τις πράξεις του Διεθνούς Ναυτιλιακού Οργανισμού και τις κανονιστικές διατάξεις της Κοινότητας για τα σκάφη απλού κύτους μέτρα τα οποία αποτελούν σύστημα δομικών επιθεωρήσεων και σύστημα αξιολόγησης της κατάστασης των σκαφών (CAS).

Το σύστημα αξιολόγησης της κατάστασης των σκαφών (CAS), που καθιερώθηκε με τον κανονισμό (ΕΚ) αριθ. 417/2002 του Ευρωπαϊκού Κοινοβουλίου και του Συμβουλίου της 18ης Φεβρουαρίου 2002 για την εσπευσμένη σταδιακή καθιέρωση απαιτήσεων διπλού κύτους ή ισοδύναμου σχεδιασμού για τα πετρελαιοφόρα μονού κύτους και για την κατάργηση του κανονισμού (ΕΚ) αριθ. 2978/94 του Συμβουλίου(1), αποτελεί συμπληρωματικό καθεστώς ενισχυμένων επιθεωρήσεων που έχει διαμορφωθεί ειδικά για να ανιχνεύονται οι δομικές αδυναμίες των πετρελαιοφόρων απλού κύτους πουπερβαίνουν τους 20 000 τόνους και δεν έχουν ακόμη φθάσει σε οριακή ηλικία. Οι επιθεωρήσεις πραγματοποιούνται κάθε 2,5 χρόνια από το κράτος σημαίας και από τις εταιρείες ταξινόμησης που ενεργούν εξ ονόματος του κράτους σημαίας.

Μετά από το ναυάγιο του Prestige, η Επιτροπή εκπόνησε πρόταση τροποποίησης του κανονισμού (ΕΚ) αριθ. 417/2002 (ανακοίνωση της 20ής Δεκεμβρίου 2002)(2) επιταχύνοντας το χρονοδιάγραμμα αντικατάστασης των σκαφών απλού κύτους από σκάφη διπλού κύτους και ενισχύοντας το αντίστοιχο καθεστώς επιθεωρήσεων. Τοιουτοτρόπως η Επιτροπή ζήτησε από το 2005 να επεκταθεί το μέτρο αυτό για τα πετρελαιοφόρα απλού κύτους όλων των κατηγοριών που εξακολουθούν ακόμα να βρίσκονταιπό εκμετάλλευση, συμπεριλαμβανόμενων και όσων δενπερβαίνουν τους 20 000 τόνους, μόλις φθάνουν σε ηλικία 15 ετών. Η πρόταση αυτή αποτέλεσε αντικείμενο πολιτικής συμφωνίας κατά το Συμβούλιο Μεταφορών της 27ης Μαρτίου 2003.

Επιπλέον, για να καταστούν επιχειρησιακά τα ως άνω μέσα πέραν των κρατών μελών, η Επιτροπή προβλέπει το συντονισμό δράσης κατά των σημαιών σκοπιμότητας βελτιώνοντας τον έλεγχο των θαλάσσιων διοικήσεων και των αναγνωρισμένων οργανισμών που ασχολούνται με τη διακρίβωση της δομικής ακεραιότητας των σκαφών. Εγκαινιάστηκε αντίστοιχη διαδικασία παρακολούθησης κατά τηνπουργική σύνοδο του Τόκιο τον Ιανουάριο του 2002 καιποστηρίχθηκε από την Επιτροπή με τη Λευκή Βίβλο Η Ευρωπαϊκή πολιτική μεταφορών με ορίζοντα το έτος 2010: η ώρα των επιλογών(3).

(1) ΕΕ L 64 της 7.3.2002.

(2) COM(2002)780 τελικό.

(3) COM(2001)370 τελικό.